[Resep] Nataniël se aartappelpastei | Maroela Media
‘n Eenvoudige en lekker aartappelpastei. Foto: Die Huis van Rye
Hierdie heerlike aartappelpastei uit Nataniël se kombuis is ŉ eenvoudige en maklike gereg wat jy met min bestanddele vir die gesin kan voorsit. Die meeste mense het altyd aartappels byderhand en jy kan maklik skilferkorsdeeg koop en in die vrieskas hou, wat dié resep ŉ wenner maak.
3 teelepels ongesoute botter
¾ koppie crème fraîche (suurroom)
¼ teelepel fyn neutmuskaat
2 velle bevrore skilferkorsdeeg, ontdooi
Kook die aartappels vir 10 minute tot halfgaar. Sny in skywe.
Smelt die botter in ‘n pan oor matige hitte.
Voeg die uie by, roer totdat dit met botter bedek is en soteer vir sowat 3 minute.
Haal van die plaat af en laat eenkant staan.
Meng die crème fraîche, pietersielie, ‘n knippie sout en peper en die neutmuskaat saam in ŉ mengbak.
Rol elke vel deeg uit in ‘n reghoek van 30 x 25 cm.
Pak die helfte van die aartappelskywe in ŉ laag met ‘n 2,5 cm rand rondom, op die een vel deeg.
Smeer die helfte van die crème fraîche-mengsel oor die aartappels en strooi die gaar uie bo-oor.
Pak die res van die aartappels bo-op, gevolg deur die res van die crème fraîche -mengsel.
Bedek die aartappelmengsel met die ander vel deeg sodat dit mooi waterpas met die onderste vel lê.
Verf die bokant van die pastei met eier en prik dit een of twee keer.
Bak in die middel van die oond teen 190 ˚C vir ongeveer 30 minute.
Verlaag die temperatuur na 180 ˚C en bak vir nog 30 minute of tot goudbruin.
Bron: Die Huis van Rye
Deel van: Bykosse, Gebak, Koolstoof
BAIE DANKIE!! Dit lyk grand genoeg om voor te sit en maklik genoeg om te maak. As Kersdag in Natal so kokend gaan wees soos verlede jaar… het ek meer easy go resepte nodig.
Oee ou dr Banting kry die piep!
Gypsy Z · 3 jaar gelede
Haha, dieselfde gedagte het by my opgekom!
marie marais · 3 jaar gelede
Baie dankie vir die moeite wat julle ingesit het. Dit lyk na voortreflike resepte.